text: Nu gælder ikke blot at have gode karakterer
  28 marts 2014 kl. 13.26
  Hvis man vil studere på Syddansk Universitet, er det fremover ikke længere kun karaktererne, der tæller.
  Målsætningen er, at hver fjerde studerende skal optages på baggrund af samtaler eller diverse former for tests.
  - Vi vil gerne se på det hele menneske. Og ud over karaktererne kan ansøgeren have nogle personlige kompetencer og interesser, som er relevante i forhold til et bestemt fag, siger Henrik Dam, der er rektor ved Syddansk Universitet.
  Formanden for Syddanske Studerende på Syddansk Universitet, Andreas Munk Jensen, kalder universitetets beslutning for historisk:
  - Det er Danmarkshistorie. Alt for længe er dygtige unge med store potentialer blevet afvist med beskeden om, at de skulle have taget deres gymnasietid mere alvorlig, siger Andreas Munk Jensen.
  - I fremtiden vil Syddansk Universitet producere flest iværksættere, kreative medarbejdere og nytænkende forskere. Der vil blive optaget flere ?særlige sjæle?, som tidligere blev sorteret fra, fordi de måske havde haft et lidt flyvsk ungdomssind, siger Andreas Munk Jensen.
  